**WHAT A PARTY!**

**Lesson 17**

**Opis:** u ovoj ćeš lekciji učiti o zabavama te o vrstama zabava. Opisat ćeš najbolju zabavu na kojoj si bio/la. Koristit ćeš jedan od načina za izražavanje budućnosti Going to future prilikom pisanja sastava i u zadacima. Napravit ćeš vlastiti bucket list.

**Napomena učeniku:**

• pažljivo slijedi upute od početka do kraja lekcije

• nastavniku/ci šalješ sliku svog rada u školskoj bilježnici

**Step 1**

Otvori udžbenik Way to go 3 na stranici 100.

Napiši naslov lekcije u bilježnicu – *What a party!.*

**Step 2**

Promotri slike u krugovima na 100. i 101. stranici. Nakon toga pročitaj nazive za vrste zabava u drugom zadatku i riješi drugi zadatak u udžbeniku. Broj koji se nalazi ispred naziva zabave napiši u kružić pokraj pripadajuće slike.

**Step 3**

Možeš li se prisjetiti još nekih vrsta zabava? U bilježnicu ispod naslova napiši barem još dvije ili tri vrste zabava kojih si se dosjetio/la. Nazive napiši na engleskom jeziku.

**Step 4**

Otvori udžbenik na 101. stranici i riješi treći zadatak. Što je sve potrebno za dobru zabavu? Pročitaj riječi i pokraj onih riječi za koje smatraš da su nužne za dobru zabavu stavi kvačicu.


**Step 5**

Prepiši riječi iz trećeg zadatka u bilježnicu, pronađi prijevode u rječniku na kraju udžbenika ili uz pomoć online rječnika. Nakon toga riješi četvrti zadatak i napiši u tablicu što misliš da čini dobru zabavu, a što sačinjava lošu zabavu?

**Step 6**


****Otvori radnu bilježnicu i riješi prvi zadatak u radnoj bilježnici na 79. stranici. U zadatku moraš napisati barem dvije stvari koje su potrebne za određenu vrstu zabave. Na primjer: For a pizza party you need some pizza and some Coke.

**Step 7**

Provedi kratki intervju. Riješi četvrti zadatak u udžbeniku na 101. stranici. Pročitaj deset postavljenih pitanja u četvrtom zadatku i odgovori. Snimi se kako čitaš pitanja i odgovaraš na pitanja punim rečenicama na engleskom jeziku. Nakon toga odaberi koga ćeš od ukućana ispitati ista pitanja i zabilježi njihove odgovore. Usporedi koliko se njihovi odgovori razlikuju od tvojih. Ako ispituješ nekog starijeg člana obitelji, reci mu/joj da se prisjeti vremena kada su oni išli na zabave ili da kažu kakve zabave vole danas kao odrasli ljudi. Sigurna sam da ćete se svi zabaviti.

**Step 8**

Riješi interaktivan zadatak i pokušaj spojiti riječi i izraze sa odgovarajućim definicijama. Ukoliko ti neke riječi budu nepoznate posluži se rječnikom na kraju knjige ili online rječnikom i zapiši značenja u bilježnicu. <https://wordwall.net/play/11637/113/420>

**Step 9**

Otvori udžbenik Way to go 3 na stranici 102.

Napiši naslov lekcije u bilježnicu – *The party of my life.*

**Step 10**

Subota poslijepodne je i Sally se sprema za zabavu. Planira što će raditi. Poslušaj prvi dio dijaloga dva puta, a nakon toga odgovori na pitanja iz prvog zadatka u bilježnicu na engleskom jeziku. Pronađi zip kod pokraj prvog zadatka. Očitaj kod i otvori dodatne digitalne sadržaje. Poslušaj zvučni zapis pod nazivom **What a party-Part 1**. Ako ne vidiš zip kod, promotri priloženu sliku 102. stranice udžbenika. Zip kod je označen crvenim kružićem. Ukoliko nemaš **e-sfera** aplikaciju, dodatnim digitalnim sadržajima i zvučnim zapisima možeš pristupiti na priloženom linku. <https://www.e-sfera.hr/dodatni-digitalni-sadrzaji/567fa25c-8fe3-4953-a09a-ae21b2a11271/>

**Step 11**

Poslušaj drugi dio dijaloga i napiši pokraj rečenica **T** ukoliko je rečenica istinita i **F** ukoliko rečenica nije istinita. Zvučni zapis poslušaj dva puta, a nakon toga pročitaj rečenice i riješi zadatak. Pronađi zip kod pokraj prvog zadatka. Očitaj kod i otvori dodatne digitalne sadržaje. Poslušaj zvučni zapis pod nazivom **What a party-Part 2**. Ako ne vidiš zip kod, promotri priloženu sliku 102. stranice udžbenika. Zip kod je označen crvenim kružićem. Ukoliko nemaš **e-sfera** aplikaciju, dodatnim digitalnim sadržajima i zvučnim zapisima možeš pristupiti na priloženom linku. <https://www.e-sfera.hr/dodatni-digitalni-sadrzaji/567fa25c-8fe3-4953-a09a-ae21b2a11271/>

**Step 12**


Na istoj stranici u udžbeniku pročitaj i upamti sve o **Going to future** ispod naslova REMEMBER. Going To Future nije glagolsko vrijeme, već jedan od načina za izražavanje budućnosti. Koristi se u situacijama kada netko ima jasnu namjeru ili plan da nešto učini. Namjera ili plan se ne moraju odnositi na blisku budućnost! Prepiši kako se tvore jesni, niječni i upitni oblik u bilježnicu uz nekoliko primjera.



**Step 13**


Otvori udžbenik na 103. stranici i riješi treći zadatak. Piši o svojim budućim planovima u bilježnicu. Koristi način izražavanja budućnosti Going to future za opisivanje budućih planova. Odgovori na pitanja iz trećeg zadatka punim rečenicama. Zapiši rečenice u bilježnicu na engleskom jeziku, a ukoliko budeš imao/la poteškoća pogledaj tablicu i primjere na 102. stranici.

**Step 14**

U radnoj bilježnici riješi zadatak na 80. i 81. stranici. Zamisli sebe u opisanim situacijama, što ćeš učiniti? Opiši kako bi postupio/la u opisanim situacijama koristeći Going to future.

**Step 15**

Stavi riječi na odgovarajuće mjesto u dijalogu. Klikom na priloženi lik možeš pristupiti interaktivnoj igri spajanja. <https://wordwall.net/play/11589/732/461>

**Step 16**

Riješi treći zadatak u radnoj bilježnici na 80. stranici. U pravokutniku iznad odlomaka se nalaze izrazi kojima se služimo u određenim situacijama. Tvoj zadatak je da pročitaš opisane situacije i napišeš na crtu odgovarajući izraz.




**Step 17**

Sada je tvoj red! Napiši u bilježnicu kratak sastavak o najboljoj zabavi na kojoj si ikad bio/la. Sastavak mora imati najmanje 10 rečenica, a ukoliko budeš posebno inspiriran/na može imati i više. U petom zadatku u udžbeniku na 103. stranici se nalaze pitanja koja ti mogu pomoći u pisanju sastavka, a nakon toga ćeš u bilježnicu nacrtat najzanimljiviji događaj koji se dogodio na zabavi. Crtež nacrtaj u bilježnicu ispod sastava.

**Step 18**

Otvori udžbenik na 104. stranici i pronađi naslov My summer bucket list. Jesi li kada čuo/la za izraz Bucket list? Bucket list je lista želja odnosno popis ciljeva koje želimo ostvariti u određenom vremenskom razdoblju. Sastoji se od riječi **bucket** što znači **kanta** i **list** što znači **popis**. Nell je sastavila vlastiti popis želja koje želi ostvariti za ljetne praznike. Pročitaj što se nalazi na Nellinoj bucket listi.

**Step 19**

Razmisli o svojim planovima za ljeto i napravi vlastitu bucket list. Otvori udžbenik na 105. stranici i pronađi naslov My summer bucket list. Možeš odabrati aktivnosti sa desne strane udžbenika ili osmisliti vlastite aktivnosti koje želiš raditi ovo ljeto. Na kraju ljeta vrati se na ovu stranicu udžbenika i stavi kvačice kraj svega što si ispunio/la.

***ENGLISH CORNER*** *–* ***Za one koji žele znati više (nije obavezno):***

Pronađi zip kod na 100. stranici pokraj naslova **Lesson 17**. Očitaj ga i otvori dodatne digitalne sadržaje. Pronađi naslov LEARN MORE tako što ćeš stisnuti na strelicu desno. Pročitaj tekst koji nosi naslov **Big Celebrations** i odgovori na pitanja ispod teksta u bilježnicu na engleskom jeziku. Ukoliko nemaš aplikaciju e-sfera, klikni na priloženi link i pristupi dodatnim digitalnim sadržajima. <https://www.e-sfera.hr/dodatni-digitalni-sadrzaji/567fa25c-8fe3-4953-a09a-ae21b2a11271/>

**Step 20**

Uslikaj svoju stranicu u školskoj bilježnici i riješene zadatke u udžbeniku i radnoj bilježnici te ih pošalji svom nastavniku/ci na dogovoreno virtualno mjesto.



**Izradila: Josipa Grbešić**